Beatrice Mahler: Boala X nu este un joc și nici o glumă. 71 de decese din mai puțin de 500 de cazuri. Rafila are alte priorități
Fostul manager al Institutului Marius Nasta din București, Beatrice Mahler, atrage atenția asupra pericolului reprezentat de Boala X, pe care lumea medicală internațională o privește „cu mare atenție”. Potrivit medicului, s-au înregistrat în lume deja 71 de decese dintr-un număr total mai mic de 500 de cazuri. Mahler spune că populația trebuie protejată, dar în cel mai mare spital de boli respiratorii din România, acestă informare nu s-a primit și îl acuză pe ministrul Alexandru Rafila că are alte priorități, nu sănătatea publică.